Azal i tesɛa tlelli
Iḍeli, iwakken ad kseɣ lxiq cwiṭ, fɣeɣ-d deg uxxam ɣef lewhi n 16:00. lḥal yelha aṭas.
Mi tteduɣ, ttḥewiseɣ, mugreɣ-d arrac znuzuyen tarast ɣef yiri n webrid.
Ur uḥwaǧeɣ-ara tarast, teqwa di tebḥirt-iw.
Nwiɣ ad kemleɣ abrid-iw armi yiwen deg sen ireefded lqefs zdat wallen-iw anida walaɣ afrux yekkat iferawen-is, yebɣa ad yeffeɣ.
D aɛezwan, acḥal ig cbeḥ! Ahat yettwaṭef di tqelaɛt neɣ di tqefett.
-“Mass, ma tebɣid ak-t-jeɣ mgal kra n idinaren ».
Iɣaḍ-iyi wefrux-nni. yettsuɣu, itteli-d aqemuc-is, am in ara-k-yinin, “menɛiyi”.
-“Mass, yezyen u yerna u ɣlay ara ».
Ur-t-jaweb-ara. Ur zmireɣara ad kseɣ allen-iw ɣef wefrux meskin. Ur yettɣenara.
yettsuɣu, yettru, ad iɣiḍ ula d ulawen yecban idɣaɣen. Truḥ-iyi-d tikti. Ṭfeɣ-d lqefs nni, lliɣ-t-id. Afrux -nni yufeg, ires sufela n yiwet n tejra ttaɛlayant. Sikideɣ-t. Sliɣ am akken yeqqar:
-“Kečči telhiḍ, ul-ik ḥnin mačči am aqcic-agi. Aɛezwan ur d illul-ara akken ad yiddir di lqefs”
Iwakken ay id yinni tanemmirt, yebda icennu. Maca, aqcic-nni, ur yefriḥ-ara.
-“Acu i txedmeḍ a Mass, t-degreḍ-iyi idrimen?”.
-“Ur ttagwad! Afrux-a mačči d afrux-ik. Ad xelṣeɣ ayen i tenwiḍ yeswa.”
yeṭṭef weqcic idrimen. Yewwet-in ɣer lǧib s lemɣawla. Weqbel ad iruḥ, nniɣ-as:
-“Semḥes a yaqcic! Ilaq a ttecfuḍ i temsirt-a.Anwa ik yefkan azref iwakken a-tt-kseḍ i yifrax amur n sen n yitij akkedd tlelli? Dacu n twaɣit iyexdem iwakken at greḍ ɣer lḥebs? Lukan teḥsiḍ acḥal i yenfeɛ wefrux, ur-t-xeddem ara a-k-agi,ur tettwaliḍara degs d taɣawsa kan tamectuḥt ara-t-zenzeḍ akken ik yehwa. Ḥṣu belli afrux yettcebiḥ agama, isett ibaɛac yettḍurun lɣella n tfelaḥt,afrux icennu iwakken ad yekkes lxiq i wemdan.
Qader ifrax, ḥemmlit-en. Ilaq assent rreḍ lxir s wanect-agi.>>Aqcic yuɣal d azeggaɣ,yesers aqeruy-is, yaɛweq d acu ara d yini.
kemleɣ, nniɣ-as: >
Iɛuhed-iyi. I mi ɛedaɣ ad ruḥeɣ, yeɣra-y-id:
– >
Acḥal yeḥrec weqcic-a! ifaq s wayen yexdem, yuɣal yendem.
kemleɣ abrid-iw, mazal ttxemimeɣ ɣef wefrux-nni.War ccek, yefreḥ imi yuɣal d ilelli.
Tilelli! Acḥal yesɛa azal wawal agi, acḥal n yimdanen di yal akud, di yal tamurt i yefkan idamen n sen ɣef tlelli. Cubaɣ afru- nni di lqefs ar wezdayri i yettwaṭṭfen ula d netta di lḥebs ucengu afransis. Acḥal yeɛteb weqbel ad t frari tafat.
Une nouvelle de Rabia Ziani, adaptée par Hammar Boussad
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn